
116                                           DR.31.10.2018                                                                                                                                            

 
Sekali lagi saya mengucapkan ribuan terima kasih kepada semua Ahli Yang 

Berhormat yang telah mengemukakan pertanyaan dan membangkitkan isu-isu yang 
berkaitan dengan Kementerian Air, Tanah dan Sumber Asli. Kementerian akan mengambil 
perhatian dan tindakan di atas perkara-perkara yang telah dibangkitkan. Saya memberi 
jaminan bahawa mana-mana pertanyaan yang tidak dapat dijawab oleh saya pada kali ini 
akan diambil catatan untuk tindakan susulan. Terima kasih Tuan Yang di-Pertua 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri Air, Tanah dan Sumber Asli yang telah mengambil masa tepat satu jam. 

Seterusnya saya ingin menjemput Yang Berhormat Menteri Perdagangan Dalam 
Negeri dan Hal Ehwal Pengguna untuk memberi jawapan.  

■1950 

7.50 mlm. 

Menteri Perdagangan Dalam Negeri dan Hal Ehwal Pengguna [Datuk Seri 
Saifuddin Nasution bin Ismail]: Bismillahir Rahmanir Rahim. Assalamualaikum 
warahmatullahi wabarakatuh... [Berucap dalam bahasa Arab] 

Tuan Yang di-Pertua, rakan-rakan Ahli Yang Berhormat. Terlebih dahulu izinkan 
saya mulakan dengan mengucapkan ribuan terima kasih kepada semua Ahli Yang Berhormat 
yang telah mengambil bahagian memberikan pandangan, membangkitkan isu-isu yang 
berkaitan dengan kementerian ini semasa sesi perbahasan Kajian Separuh Penggal, 
Rancangan Malaysia Kesebelas. 

Sepanjang perbahasan, seramai 15 orang Ahli Yang Berhormat telah mengambil 
bahagian. Mereka telah menyentuh pelbagai isu yang berlegar di atas paksi yang sama iaitu 
berkaitan dengan kos sara hidup rakyat yang mencakupi satu, penguatkuasaan anti 
pencatutan, kos sara hidup, ketirisan subsidi, kenaikan harga barang dan kajian harga 
barangan, kawalan inflasi dan zero waste policy. 

Tuan Yang di-Pertua, berikut adalah penggulungan saya berkaitan isu yang telah 
dibahaskan. Pertama, penguatkuasaan anti pencatutan. Saya akan rakamkan terima kasih 
kepada sahabat saya dari Yang Berhormat Ayer Hitam yang memohon penjelasan selain 
rakan saya Yang Berhormat Pendang, Yang Berhormat Kapar, Yang Berhormat Dungun dan 
Yang Berhormat Merbok. Sekalipun mungkin ada yang tidak berada di Dewan saat ini, tetapi 
saya rasa ada manfaat saya sentuh kerana mereka nanti dapat merujuk kepada Hansard. 

Tuan Yang di-Pertua, kementerian ini memandang berat berkenaan dengan isu 
kenaikan harga barang susulan pengenaan semula Cukai Jualan dan Perkhidmatan yakni 
SST. Tanda serius dan ambil berat kita, kementerian ini secara berterusan menjalankan 
penguatkuasaan. Tujuannya bagi memastikan agar peniaga tidak mengambil kesempatan 
mengeksploitasi harga barang dan pada masa yang sama pengguna tidak teraniaya. 

Tuan Yang di-Pertua, mari saya berkongsi beberapa tindakan proaktif yang telah 
diambil oleh kementerian ini. Pertama, berbekalkan Akta Kawalan Harga dan Anti Pencatutan 
2011, melalui Peraturan-peraturan Kawalan Harga dan Anti Pencatutan, kita 
menggunakannya bagi membendung aktiviti membuat keuntungan yang tidak munasabah 
atau dipanggil mencatut. 

Kedua, kita laksanakan Operasi Catut 5.0 yang meliputi keseluruhan rantaian 
pengedaran barangan dan perkhidmatan daripada pengilang atau pengimport kepada 
pengedar, kepada pemborong sehingga peruncit. Seluruh rantaian bekalan ini tertakluk 
kepada Ops Catut 5.0 yang bermula 8 Ogos 2018 sehingga hujung November tahun ini. 
Kalau di sana ada keperluan, kami akan lanjutkan lagi. 

Ketiga, kita keluarkan notis di bawah seksyen 21, Akta Kawalan Harga dan Anti 
Pencatutan ke atas pihak yang didapati menaikkan harga secara mendadak dan ketara. 
Melalui notis ini, kita akan meminta mereka memberikan penjelasan alasan kenapa dinaikkan 
harga barang. 

Keempat, kita tingkatkan keberadaan pegawai-pegawai penguat kuasa di tempat-
tempat terpilih yang menjadi tumpuan orang ramai bagi mewujudkan ruang persekitaran 
perniagaan yang kondusif dan beretika dalam usaha melindungi pengguna. Skuad Tindakan 
Aduan dan Resolusi (STAR) dan Pasukan Tindakan Khas (SAS) diwujudkan untuk 
menyelesaikan aduan rakyat melalui tindakan cepat dan pantas. 



Sekali lagi saya mengucapkan ribuan terima kasih kepada semua Ahli Yang. Berhormat yang telah mengemukakan pertanyaan dan membangkitkan isu-isu yang berkaitan dengan Kementerian Air, Tanah dan Sumber Asli. Kementerian akan mengambil perhatian dan tindakan di atas perkara-perkara yang telah dibangkitkan. Saya memberi jaminan bahawa mana-mana pertanyaan yang tidak dapat dijawab oleh saya pada kali ini akan diambil catatan untuk tindakan susulan. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri Air, Tanah dan Sumber Asli yang telah mengambil masa tepat satu jam. Seterusnya saya ingin menjemput Yang Berhormat Menteri Perdagangan Dalam Negeri dan Hal Ehwal Pengguna untuk memberi jawapan. #1950. 7.50 mlm. Menteri Perdagangan Dalam Negeri dan Hal Ehwal Pengguna [Datuk Seri Saifuddin Nasution bin Ismail]: Bismillahir Rahmanir Rahim. Assalamualaikum warahmatullahi wabarakatuh... [Berucap dalam bahasa Arab]. Tuan Yang di-Pertua, rakan-rakan Ahli Yang Berhormat. Terlebih dahulu izinkan saya mulakan dengan mengucapkan ribuan terima kasih kepada semua Ahli Yang Berhormat yang telah mengambil bahagian memberikan pandangan, membangkitkan isu-isu yang berkaitan dengan kementerian ini semasa sesi perbahasan Kajian Separuh Penggal, Rancangan Malaysia Kesebelas. Sepanjang perbahasan, seramai 15 orang Ahli Yang Berhormat telah mengambil bahagian. Mereka telah menyentuh pelbagai isu yang berlegar di atas paksi yang sama iaitu berkaitan dengan kos sara hidup rakyat yang mencakupi satu, penguatkuasaan anti pencatutan, kos sara hidup, ketirisan subsidi, kenaikan harga barang dan kajian harga barangan, kawalan inflasi dan zero waste policy. Tuan Yang di-Pertua, berikut adalah penggulungan saya berkaitan isu yang telah dibahaskan. Pertama, penguatkuasaan anti pencatutan. Saya akan rakamkan terima kasih kepada sahabat saya dari Yang Berhormat Ayer Hitam yang memohon penjelasan selain rakan saya Yang Berhormat Pendang, Yang Berhormat Kapar, Yang Berhormat Dungun dan Yang Berhormat Merbok. Sekalipun mungkin ada yang tidak berada di Dewan saat ini, tetapi saya rasa ada manfaat saya sentuh kerana mereka nanti dapat merujuk kepada Hansard. Tuan Yang di-Pertua, kementerian ini memandang berat berkenaan dengan isu kenaikan harga barang susulan pengenaan semula Cukai Jualan dan Perkhidmatan yakni SST. Tanda serius dan ambil berat kita, kementerian ini secara berterusan menjalankan penguatkuasaan. Tujuannya bagi memastikan agar peniaga tidak mengambil kesempatan mengeksploitasi harga barang dan pada masa yang sama pengguna tidak teraniaya. Tuan Yang di-Pertua, mari saya berkongsi beberapa tindakan proaktif yang telah diambil oleh kementerian ini. Pertama, berbekalkan Akta Kawalan Harga dan Anti Pencatutan 2011, melalui Peraturan-peraturan Kawalan Harga dan Anti Pencatutan, kita menggunakannya bagi membendung aktiviti membuat keuntungan yang tidak munasabah atau dipanggil mencatut. Kedua, kita laksanakan Operasi Catut 5.0 yang meliputi keseluruhan rantaian pengedaran barangan dan perkhidmatan daripada pengilang atau pengimport kepada pengedar, kepada pemborong sehingga peruncit. Seluruh rantaian bekalan ini tertakluk kepada Ops Catut 5.0 yang bermula 8 Ogos 2018 sehingga hujung November tahun ini. Kalau di sana ada keperluan, kami akan lanjutkan lagi. Ketiga, kita keluarkan notis di bawah seksyen 21, Akta Kawalan Harga dan Anti Pencatutan ke atas pihak yang didapati menaikkan harga secara mendadak dan ketara. Melalui notis ini, kita akan meminta mereka memberikan penjelasan alasan kenapa dinaikkan harga barang. Keempat, kita tingkatkan keberadaan pegawai-pegawai penguat kuasa di tempat- tempat terpilih yang menjadi tumpuan orang ramai bagi mewujudkan ruang persekitaran perniagaan yang kondusif dan beretika dalam usaha melindungi pengguna. Skuad Tindakan Aduan dan Resolusi (STAR) dan Pasukan Tindakan Khas (SAS) diwujudkan untuk menyelesaikan aduan rakyat melalui tindakan cepat dan pantas.